Nuwun, dumugi samantên rumiyin, sanès dintên badhe kula sambêti malih, samôngsa sadhèrèk boyongan sampun dhatêng ing Banjarmasin. Panyuwun kula dhatêng panjênênganipun para maos, mugi karsaa paring pangandika dhumatêng para sadhèrèk Jawi, ingkang sami rêkaos pangupajiwanipun. Awit ing tanah Borneo punika taksih kirang sangêt jiwanipun, pasitèn wiyar tur ugi taksih kathah wananipun.